Zilog

Zilog, Inc. er en amerikansk produsent av 8-biter og 16-biter mikrokontrollere. Selskapet ble grunnlagt i 1974 og har sitt hovedkvarter i San Jose, California. Zilog Inc. er kanskje mest kjent for 8-biter mikroprosessoren Zilog Z80 og den etterfølgende Z80-serien, som var kompatibel med Intel 8080 men var mindre kostbar å produsere og kjøpe.

Z80 var utbredt på 1980-tallet i personlige datamaskiner som for eksempel TRS-80 og Sinclair ZX81. Både 16-biter og 32-biter mikroprosessorer ble også produsert av selskapet. Siden 1990-årene har selskapet hatt sitt primære fokus på mikrokontrollermarkedet.

Navnet er en forkortelse for Z integrated logic.

Referanser

Kategori:San Jose (California)
Kategori:IT-selskaper fra USA
Kategori:Selskaper etablert i 1974
Kategori:1974 i USA
Kategori:Næringsliv i California